ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2000 අංක 39 දරන සිවිල් හා වාණිජ
කාරණාවල දී අන්‍යොන්‍ය සහයෝගය ලබාදීම
පනත

(සහතිකය සටහන් කළේ 2000 අගෝස්තු මස 03 වන දින]
ආණ්ඩුවේ නියමය පරිදි මුද්‍රණය කරන ලදී.

2000 අගෝස්තු මස 04 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2000 අංක 39 දරන සිවිල් හා වාණිජ කාරණාවල දී
අන්‍යොන්‍ය සහයෝගය ලබාදීම පනත

ශ්‍රී ලංකාව සහ වෙනත් රටවල් අතර සිවිල් හා වාණිජ කාරණාවල දී
අන්‍යොන්‍ය සහයෝගය ලබාදීම සඳහා ද, සිවිල් හා වාණිජ කාරණා
වල දී අධිකරණමය සහ අධිකරණ - බාහ්‍ය ලේඛන පිටරටවල දී
භාර දීම සම්බන්ධයෙන් හේග් සම්මුතිය බලාත්මක කිරීම සඳහා ද.
සිවිල් හා වාණිජ කාරණාවල දී සාක්ෂි පිටරටවල දී ලබා ගැනීම
පිළිබඳ හේග් සම්මුතිය බලාත්මක කිරීම සඳහා ද, විධිවිධාන සැලැස්වීම
පිණිස වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—

1. මේ පනත 2000 අංක 39 දරන සිවිල් හා වාණිජ
කාරණාවල දී අන්‍යොන්‍ය සහයෝගය ලබාදීම සඳහා වූ පනත
යනුවෙන් හඳුන්වනු ලැබේ.

I වන කොටස
සාමාන්‍ය

2. මේ පනතේ අරමුණු —
(අ) අධිකරණමය සහ අධිකරණ – බාහ්‍ය ලේඛන භාර දීම ;
(ආ) සාක්ෂිකරුවන්ගෙන් සාක්ෂි විභාග කිරීම සහ සාක්ෂි,
ලේඛන සහ වෙනත් ඉදිරිපත් කරන ලද දේ ලබා ගැනීම ;
(ඇ) ලේඛන සහ වෙනත් වාර්තා සැපයීම,
ඇතුලුව, සිවිල් හා වාණිජ කාරණා සම්බන්ධයෙන් සහයෝගය
ලබාදීම සඳහා ශ්‍රී ලංකාව විසින් පහසුකම් සැලසීම සහ ඒ
සහයෝගය ශ්‍රී ලංකාව විසින් ලබා ගැනීමට පහසුකම් සැලසීම
වන්නේ ය.

3. (මෙහි මින් මතු “ මධ්‍යම බලධරයා” යනුවෙන් සඳහන්
කරනු ලබන) අධිකරණ විෂයය භාර අමාත්‍යවරයාගේ
අමාත්‍යාංශයේ ලේකම්වරයා මේ පනතේ කාර්ය සඳහා මධ්‍යම
බලධරයා විය යුතු ය.

II කොටස
පිටරටවල දී සිතාසි භාර දීම

මේ පනතේ මේ කොටසේ විධිවිධාන—
(අ) සිවිල් හා වාණිජ කාරණාවල දී අධිකරණ හා
අධිකරණමය - බාහ්‍ය ලේඛන, පිටරටවල දී භාර දීම
පිළිබඳ 1965 නොවැම්බර් මස 15 වන දින අත්සන්
තබන ලද හේග් සම්මුතියේ පාර්ශ්වකරුවකු වන රටක් ;
සහ

(ආ) මේ පනතේ මේ කොටසේ විධිවිධාන අදාළ වීම ස්වකීය
රටට ව්‍යාප්ත කරන ගිවිසුමකට ශ්‍රී ලංකාව සමඟ
ඇතුළත් වී තිබෙන රටක්,

සම්බන්ධයෙන් අදාළ විය යුතු බවට, ගැසට් පත්‍රයේ පළ
කරනු ලබන නියමයක් මගින් අමාත්‍යවරයා විසින් නියම
කරනු ලැබිය හැකි ය.

මේ වගන්තිය යටතේ නියමයක් කරනු ලැබ ඇත්තේ යම්
රටක් සම්බන්ධයෙන් ද ඒ සෑම රටක්ම, මේ පනතේ මේ කොටසෙහි,
මින් මතු “නිශ්චිත රට” යනුවෙන් සඳහන් කරනු ලැබේ.

5. (1) යම් නිශ්චිත රටක පැන නැගී ඇති සිවිල් හෝ
වාණිජ කාරණයකට අදාළ නඩු කටයුත්තක දී සිතායි හෝ
වෙනත් ලේඛනයක් භාර දීම සඳහා සහයෝගය ඉල්ලමින් ඒ
නිශ්චිත රටේ උචිත බලධරයා විසින් මධ්‍යම බලධරයා වෙත
කරන ලද ඉල්ලීමක්-

(අ) ඒ ඉල්ලීම මේ පනතේ උපලේඛනයේ ‘අ’ ආකෘතියට
සාරානුකූලව ඉදිරිපත් කර ඇත්නම් ; සහ
(ආ) ඒ ඉල්ලීම සමඟ භාර දීමට නියම කරන ලද සිතාසි
හෝ වෙනත් ලේඛනය එවා ඇත්නම් ;

ඒ ඉල්ලීම මධ්‍යම බලධරයා විසින් භාරගනු ලැබිය යුතු ය.
(2) (1) උපවගන්තිය යටතේ මධ්‍යම බලධරයා වෙත ඉදිරිපත්
කරනු ලබන ඉල්ලීමක් සහ ඒ සමඟ එවනු ලබන සිතාසි හෝ
වෙනත් ලේඛනය පිටපත් දෙකකින් යුක්ත විය යුතු ය.
2000 අංක 39 දරන සිවිල් හා වාණිජ කාරණාවල දී 3
අන්‍යොත්‍ය සහයෝගය ලබාදීම පනත

6. (1) ශ්‍රී ලංකාව තුළ පදිංචිව සිටින යම් තැනැත්තකු වෙත
සිතාසි හෝ වෙනත් ලේඛනයක් භාර දීමේ දී සහයෝගය ඉල්ලමින්
යම් නිශ්චිත රටක උචිත බලධරයා විසින් කරනු ලබන ඉල්ලීමක්
මධ්‍යම බලධරයාට ලැබුණු අවස්ථාවක, මධ්‍යම බලධරයා විසින්,
13 වන වගන්තියට යටත්ව, ඒ තැනැත්තා පදිංචි ප්‍රදේශයේ ඉල්ලා සිටීම.
අධිකරණ බලය ඇති දිසා අධිකරණය වෙත ඒ සිතාසි හෝ
ලේඛනය යවනු ලැබිය හැකි ය.

(2) උචිත බලධරයා විසින් මධ්‍යම බලධරයා වෙත කරන
ලද ඉල්ලීමෙහි සිතාසි භාර දෙන අන්දම නිශ්චිතව දක්වා ඇති
අවස්ථාවක, (1) උපවගන්තිය යටතේ ඒ සිතාසි හෝ ලේඛනය
යවා ඇති දිසා අධිකරණයේ විනිශ්චයකාරවරයා විසින් එම
සිතාසි හෝ ලේඛනය ඒ අන්දම ශ්‍රී ලංකාවේ නීතිය හා අනනුකූල
වන්නේ නම් මිස, ප්‍රායෝගිකව සිදු කළ හැකිතාක් දුරට, ඒ
ඉල්ලීමේ නිශ්චිතව දක්වා ඇති අන්දමට අනුකූලව භාර දීමට
සැලැස්විය යුතු ය. ඉල්ලීමේ නිශ්චිතව දක්වා ඇති සිතාසි භාර
දීමේ අන්දම ශ්‍රී ලංකාවේ නීතියට අනනුකූල වන්නේ නම්,
විනිශ්චයකාරවරයා විසින් ඒ සිතාසි හෝ ලේඛනය ශ්‍රී ලංකාවේ
නීතියට අනුකූලව භාර දීමට සැලැස්විය යුතු ය.

(3) ඉල්ලීමට අදාළ තැනැත්තා වෙත සිතාසි හෝ ලේඛනය
භාර දෙනු ලබන අවස්ථාවක දී, සිතාසි හෝ ලේඛනය හාර දීමේ
අන්දම, ස්ථානය සහ භාර දීමේ දිනය සහ භාර දෙනු ලැබූ
තැනැත්තාගේ නම සඳහන් කරමින් මේ පනතේ උපලේඛනයේ
‘ආ’ ආකෘතියෙහි සාරානුකූලව දක්වා ඇති සහතිකයක්
විනිශ්චයකාරවරයා විසින් මධ්‍යම බලධරයා වෙත යැවිය යුතු
ය. තව ද, ඒ සිතාසි හෝ ලේඛනය භාර දෙනු ලැබූ තැනැත්තා
විසින් අත්සන් කරන ලද භාර ගැනීමේ ලිපියක් ඇති අවස්ථාවක
ඒ ලිපිය ද විනිශ්චයකාරවරයා විසින් ඒ සහතිකයට අමුණනු
ලැබිය යුතු ය.

(4) ඒ ඉල්ලීම අදාළ වන තැනැත්තා වෙත ඒ සිතාසි හෝ
ලේඛනය යථාපරිදි හාර දිය නොහැකි නම්, (1) වන උපවගන්තිය
යටතේ ඒ සිතාසි හෝ ලේඛනය යවනු ලැබුවේ යම් දිසා
අධිකරණයක් වෙත ද ඒ දිසා අධිකරණයේ විනිශ්චයකාරවරයා
විසින්, (5) වන උපවගන්තියට යටත්ව, ඒ තැනැත්තා පදිංචිව
සිටින ස්ථානය පිළිබඳ අධිකරණය සතු තොරතුරු දැක්වෙන
ප්‍රකාශයක් ද සමඟ ඒ සිතාසි හෝ ලේඛනය මධ්‍යම බලධරයා
වෙත ආපසු යවනු ලැබිය යුතු ය. තව ද, ඒ තැනැත්තා

ශ්‍රී ලංකාවෙහි පදිංචිව නොසිටින බවට මධ්‍යම බලධරයා සෑහීමට
පත්වන්නේ නම් මිස, මධ්‍යම බලධරයා විසින් ඒ සිතාසි හෝ
ලේඛනය පිළිබඳව (1) වන උපවගන්තිය යටතේ කටයුතු කළ
යුතු ය. ඒ තැනැත්තා ශ්‍රී ලංකාවෙහි පදිංචිව නොසිටින බවට
මධ්‍යම බලධරයා සෑහීමට පත්වන අවස්ථාවක, ඔහු විසින්
ඉල්ලීම් කරන නිශ්චිත රටේ උචිත බලධරයා වෙත ඒ සිතාසි
හෝ ලේඛනය ආපසු යැවිය යුතු අතර, ඒ සිතාසි හෝ ලේඛනය
සමග මේ පනතේ උපලේඛනයේ ‛ආ' ආකෘතියට සාරානුකූලව
ඒ සිතාසි හෝ ලේඛනය භාර දීම වළක්වන හේතු දක්වන
සහතිකයක් ද යවනු ලැබිය යුතු ය.

(5) (1) උපවගන්තිය යටතේ සිතාසි හෝ ලේඛනය යවනු
ලැබූ දිසා අධිකරණයේ විනිශ්චයකාරවරයා, ශ්‍රී ලංකාවේ වෙනත්
දිසා අධිකරණයක බලසීමාව තුළ ඒ තැනැත්තා පදිංචිව සිටින
බවට සෑහීමට පත්වන්නේ නම්, ඔහු විසින් ඒ දිසා අධිකරණයේ
විනිශ්චයකාරවරයා වෙත සිතාසි හෝ ලේඛනය යැවිය යුතු
අතර, තමා එසේ කළ බවට මධ්‍යම බලධරයා වෙත දැනුම් දිය
යුතු ය.

(6) (5) උපවගන්තිය යටතේ සිතාසි හෝ ලේඛනය යවනු
ලැබූ දිසා අධිකරණයේ විනිශ්චයකාරවරයා විසින් (1) උපවගන්තිය
යටතේ ඒ අධිකරණය වෙත ඒ සිතාසි හෝ ලේඛනය එවා ඇති
ලෙස සලකා කටයුතු කළ යුතු ය. ඒ විනිශ්චයකාරවරයා විසින්
ඉල්ලීම් අදාළ තැනැත්තා වෙත ඒ සිතාසි හෝ ලේඛනය භාර
දීමෙන් පසුව, ඒ සිතාසි හෝ ලේඛනය භාර දෙනු ලැබූ අන්දම,
දිනය, ස්ථානය සහ භාර දෙනු ලැබූ තැනැත්තාගේ නම සඳහන්
කරමින් මේ පනතේ උපලේඛනයේ ‘ආ’ ආකෘතියේ සාරානුකූලව
දැක්වෙන සහතිකයක් ඒ විනිශ්චයකාරවරයා විසින් මධ්‍යම
බලධරයා වෙත යවනු ලැබිය යුතු ය. තව ද, ඒ සිතාසි
ලේඛනය භාර ගනු ලැබූ තැනැත්තා විසින් අත්සන් තබන ලද
භාර ගැනීමේ ලිපියක් ලබාගත හැකිවන අවස්ථාවක ඒ ලිපිය ද,
ඒ සහතිකයට ඇමිණිය යුතු ය.

(7) (3) උපවගන්තිය හෝ (6) උපවගන්තිය යටතේ වූ
සහතිකයක් මධ්‍යම බලධරයා වෙත ලැබුණු විට, ඔහු විසින්
සහතිකය අනු අත්සන් කළ යුතු අතර, ඒ සහතිකය ඉල්ලීම කර
ඇති නිශ්චිත රටේ උචිත බලධරයා වෙත යවනු ලැබිය
යුතු ය.

7. (1) සිවිල් හෝ වාණිජ කාරණාවකට අදාළ නඩු
කටයුත්තක දී ශ්‍රී ලංකාවේ අධිකරණයක් හෝ විනිශ්චයාධිකාරයක්
විසින් යම් නිශ්චිත රටක පදිංචි තැනැත්තකු වෙත සිතාසියක්,
දැන්වීමක් හෝ ආඥාවක් නිකුත් කරනු ලැබූ අවස්ථාවක දී,
මධ්‍යම බලධරයා විසින් ඒ නිශ්චිත රටේ ඒ තැනැත්තා වෙත ඒ
සිතායි, දැන්වීම හෝ ආඥාව භාර දීමේ දී සහයෝගය ලබා
ගැනීම සඳහා එම නිශ්චිත රටේ උචිත බලධරයා වෙත ඉල්ලීමක්
කරනු ලැබිය හැකි අතර, ඒ සිතාසි, දැන්වීම හෝ ආඥාව හාර
දීමේ අන්දම ඒ නිශ්චිත රටේ නීතියට අනනුකූල නොවන තාක්දුරට
ඒ සිතාසි, දැන්වීම හෝ ආඥාව භාර දීමේ අන්දම එම ඉල්ලීමෙහි
නිශ්චිතව සඳහන් කරනු ලැබිය හැකි ය.

(2) (1) වන උපවගන්තිය යටතේ ඉල්ලීමක් කරනු ලැබ ඇති
නිශ්චිත රටේ පදිංචි තැනැත්තකු වෙත ඒ සිතාසි, දැන්වීම හෝ
ආඥාව භාර දෙනු ලැබ ඇති බවට ඒ නිශ්චිත රටේ උචිත
බලධරයා විසින් මධ්‍යම බලධරයා වෙත දැනුම් දෙනු ලැබ,
එසේ භාර දීම පිළිබද යථා පරිදි සහතික කරන ලද වාර්තාවක්
එවනු ලබන අවස්ථාවක දී මධ්‍යම බලධරයා විසින් ඒ සිතායි,
දැන්වීම හෝ ආඥාව නිකුත් කරන අධිකරණය හෝ
විනිශ්චයාධිකාරය වෙත ඒ වාර්තාව යැවීමට කටයුතු සලස්වනු
ලැබිය යුතු අතර, ඒ ඉල්ලීම අදාළ වන නඩු කටයුත්තේ සාක්ෂිවල
දී ඒ වාර්තාව ආවේශ්‍ය කරනු ලැබිය හැකි ය. තවද පටහැනිව
කරුණු ඔප්පු කරනු ලැබුවහොත් මිස, ඒ වාර්තාවේ සඳහන්
ප්‍රකාශ නිවැරදි බවට සලකනු ලැබිය යුතු ය.

මේ උපවගන්තියේ, නිශ්චිත රටක උචිත බලධරයා විසින්
යවන ලද වාර්තාවකට අදාළව “යථා පරිදි සහතික කරන ලද”
යන්න භාවිත කරනු ලැබූ විට, ඒ උචිත බලධරයා විසින් අත්සන්
කරන ලද්දා වූ හෝ අනු අත්සන් කරන ලද්දා වූ හෝ වාර්තාවක්
ඉන් අදහස් වේ.

8. යම් නිශ්චිත රටක පදිංචි තැනැත්තකු වෙත භාර දීම
සඳහා ඒ නිශ්චිත රටේ උචිත බලධරයා වෙත යම් සිවිල් හෝ
වාණිජ කාරණයකට අදාළ නඩු කටයුත්තක සිතාසියක් 7 වන
වගන්තිය යටතේ මධ්‍යම බලධරයා විසින් යවනු ලැබ, ඒ සිතාසි
නිකුත් කළ අධිකරණය හෝ විනිශ්චයාධිකාරය විසින් ඒ
තැනැත්තාට එරෙහිව අධිකරණයට නොපැමිණි හේතුව මත නඩු
තීන්දුවක් ඇතුළත් කරනු ලැබ ඇති අවස්ථාවක, ඒ අධිකරණය
හෝ විනිශ්චයාධිකාරය විසින්, ඒ නඩු තීන්දුවේ දින සිට අවුරුදු
දෙකකට නොවැඩි කාලයක් ඇතුළත දී ඒ තැනැත්තා විසින්
ඉදිරිපත් කරනු ලබන ඉල්ලීමක් මත—

(අ) ඒ තැනැත්තාට විත්තිවාචක ඉදිරිපත් කිරීම සඳහා
ප්‍රමාණවත් කාලයක දී සිතාසි පිළිබඳව දැන නොසිටි
බවට හෝ අභියාචනය කිරීම සඳහා ප්‍රමාණවත් කාලයක
දී නඩු තීන්දුව පිළිබඳව දැන නොසිටි බවට ; සහ
(ආ) ඒ තැනැත්තාට නඩුවේ කුසලතා අනුව බැලූ බැල්මට
පෙනෙන විත්ති වාචකයක් ඇති බවට,

සෑහීමට පත්වන්නේ නම්, ඒ නඩු තීන්දුවට එරෙහිව
අභියාචනය කිරීම සඳහා වූ කාලසීමාව ඉකුත් වී තිබීම
නොතකා, ඒ අධිකරණය හෝ විනිශ්චයාධිකාරය විසින් ඒ
නඩු තීන්දුවට එරෙහිව අභියාචනයක් භාර ගනු ලැබිය
හැකි ය.

මේ වගන්තියෙහි “නඩු තීන්දුව” යන්නට යම් තැනැත්තකු ගේ
තත්ත්වයට හෝ ශක්නුතාවට අදාළ නඩු තීන්දුවක් ඇතුළත්
නොවේ.

III වන කොටස
සාක්ෂි ලබා ගැනීමෙහි ලා සහයෝගය දීම

9. ගැසට් පත්‍රයේ පළ කරනු ලබන නියමයක් මගින්
අමාත්‍යවරයා විසින් -

(අ) 1970 මාර්තු මස 18 වන දින අත්සන් තබන ලද සිවිල්
හා වාණිජ කාරණාවල දී පිටරටක දී සාක්ෂි ලබා
ගැනීම පිළිබඳ හේග් සම්මුතියට පාර්ශ්වකරුවකු වන
යම් රටක් ; සහ

(ආ) මේ පනතේ මේ කොටසේ විධිවිධාන අදාළ වීම, ස්වකීය
රටට ව්‍යාප්ත කරමින් ශ්‍රී ලංකාව සමඟ ගිවිසුමකට
ඇතුළත් වී ඇති යම් රටක්,

සම්බන්ධයෙන් මේ පනතේ මේ කොටසේ විධිවිධාන අදාළ
වන බවට ප්‍රකාශයට පත් කරනු ලැබිය හැකි ය. මේ වගන්තිය
යටතේ නියමයක් කරනු ලැබ ඇත්තේ යම් රටක් සම්බන්ධයෙන්
ද, ඒ සෑම රටක්ම මේ පනතේ මේ කොටසේ දී මෙහි මින්
මතු “නිශ්චිත රට” ලෙස සඳහන් කරනු ලැබේ.

10. (1) යම් නිශ්චිත රටක පැන නැගී ඇති සිවිල් හෝ
වාණිජ කාරණයකට අදාළ නඩු කටයුත්තක කාර්ය සඳහා -
(අ) ශ්‍රී ලංකාව තුළ දී සාක්ෂි ලබා ගන්නා ලෙසට ;
හෝ

(ආ) ශ්‍රී ලංකාව තුළ දී වෙනත් යම් අධිකරණමය ක්‍රියාවක්
ඉටු කරන ලෙසට,

යම් නිශ්චිත රටක උචිත බලධරයා විසින් මධ්‍යම
බලධරයාගෙන් ඉල්ලීමක් කරනු ලබන අවස්ථාවක මධ්‍යම
බලධරයා විසින්, 13 වන වගන්තියට යටත්ව, ලියවිල්ලකින්
වූ බලය දීමක් මගින්, ඒ බලය දීමේ ලිපියෙහි නිශ්චිතව
සඳහන් යම් දිසා විනිශ්චයකාරවරයකු විසින් ඒ සාක්ෂි ලබා
ගැනීම සඳහා හෝ ඒ අධිකරණමය ක්‍රියාව ඉටු කිරීම සඳහා
ද, ඒ සාක්ෂි හෝ වෙනත් ඉදිරිපත් කරන ලද දේ නිශ්චිත
රටට යැවීම සඳහා ද මධ්‍යම බලධරයා විසින් බලය දෙනු
ලැබිය හැකි ය.

(2) යම් නිශ්චිත රටක උචිත බලධරයා විසින් (1) වන
උපවගන්තිය යටතේ කරනු ලබන සෑම ඉල්ලීමක ම,
අවස්ථානුකූලව ඉඩ ලැබෙන තාක් පරිදි—
(අ) ඒ ඉල්ලීම කරන උචිත බලධරයා ;
(ආ) නඩු කටයුත්තට අදාළ පාර්ශ්වකරුවන්ගේ සහ ඔවුන්ගේ
නියෝජිතයන් ඇත්නම් ඒ නියෝජිතයන්ගේ නම් හා
ලිපින ;

(ඇ) නඩු කටයුත්ත සම්බන්ධයෙන් අවශ්‍ය සියලු තොරතුරු
ලබා දෙමින්, සාක්ෂි අවශ්‍ය වන නඩු කටයුත්තේ
ස්වභාවය ;

(ඈ) ලබා ගැනිමට ඇති සාක්ෂි හෝ ඉටු කිරීමට ඇති
වෙනත් අධිකරණමය ක්‍රියාව,

නිශ්චිතව සඳහන් කරණු ලැබිය යුතු අතර, උචිත අවස්ථාවන්හි
දී ඒ ඉල්ලීමෙහි, වෙනත් කරුණු අතර—
(i) සාක්ෂි විභාග කිරීමට ඇති තැනැත්තන්ගේ නම්
සහ ලිපින ;

(ii) සාක්ෂි විභාග කිරීමට ඇති තැනැත්තන්ගෙන්
ඇසීමට ඇති ප්‍රශ්න හෝ ඔවුන්ගෙන් විභාග
කිරීමට ඇති විෂය කාරණය පිළිබඳ ප්‍රකාශයක් ;

(iii) පරීක්ෂා කිරීමට නියමිත ලේඛන හෝ නිශ්චල
හෝ වංචල වෙනත් දේපළ ;

(iv) සාක්ෂි දීම, දිවුරුම් පිට හෝ ප්‍රතිඥා පිට කළ
යුතු බවට වූ යම් නියම කිරීමක් සහ එහි ලා
භාවිත කළ යුතු යම් විශේෂ ආකෘතියක් ;

(v) යම් විශේෂ ක්‍රමයක් හෝ කාර්ය පටිපාටියක් ඒ
ක්‍රමය හෝ කාර්ය පටිපාටිය ශ්‍රී ලංකාවේ නීතිය
හා අනනුකූල වන්නේ නම් හෝ ශ්‍රී ලංකාවේ
අධිකරණවල භාවිත වන පරිචය හා කාර්ය
පටිපාටිය හේතුවෙන් හෝ ප්‍රායෝගික අපහසුතා
හේතුවෙන් ක්‍රියාත්මක කිරීම නොහැකි වන්නේ
නම් මිස, අනුගමනය කළ යුතු ඒ විශේෂ ක්‍රමය
හෝ කාර්ය පටිපාටිය,

ඒ ඉල්ලීමෙහි නිශ්චිතව සඳහන් කරනු ලැබිය යුතු ය.
(3) දිසා විනිශ්චයකාරවරයකු විසින් සාක්ෂි ලබා ගැනීම
සඳහා හෝ වෙනත් යම් අධිකරණමය ක්‍රියාවක් ඉටු කිරීම සඳහා
මධ්‍යම බලධරයා විසින් බලය දෙනු ලබන අවස්ථාවක දී, දිසා
විනිශ්චයකාරවරයා විසින් ශ්‍රී ලංකාවේ නීතියට අනුකූලව ඒ
සාක්ෂි ගනු ලැබිය යුතු ය ; නැතහොත් ඒ අධිකරණමය ක්‍රියාව
ඉටු කරනු ලැබිය යුතු ය:

එසේ වුව ද, නිශ්චිත රටේ උචිත බලධරයා විසින් මධ්‍යම
බලධරයා වෙත කරනු ලබන ඔහුගේ ඉල්ලීමෙහි ඒ සාක්ෂිය
ගැනීම සඳහා හෝ ඒ අධිකරණමය ක්‍රියාව ඉටු කිරීම සඳහා
විශේෂ කාර්ය පටිපාටියක් නිශ්චිතව සඳහන් කර ඇති අවස්ථාවක,
ඒ කාර්ය පටිපාටිය ශ්‍රී ලංකාවේ නීතියට අනනුකූල නම් හෝ ශ්‍රී
ලංකාවේ අධිකරණවල පරිචය හෝ කාර්ය පටිපාටිය හේතුවෙන්
නැතහොත් ප්‍රායෝගික අසීරුතා හේතුවෙන් ඊට අනුකූල ලෙස
කටයුතු කිරීමට නොහැකි නම් මිස, දිසා විනිශ්චයකාරවරයා
විසින් ඒ කාර්ය පටිපාටිය අනුගමනය කළ යුතු ය.

(4) සාක්ෂි ලබා ගැනීම සඳහා මධ්‍යම බලධරයා විසින් දිසා
විනිශ්චයකාරවරයකු වෙත බලය දෙනු ලබන අවස්ථාවක දී, එම
සාක්ෂි ලබා ගැනීම සිදු කරන විට අදාළ පාර්ශ්වකරුවන්ට සහ
ඔවුන්ගේ නියෝජිතයන්ට පැමිණ සිටීමට හැකි වන පරිදි සාක්ෂි
ලබා ගන්නා දිනය, වේලාව සහ ස්ථානය නිශ්චිත රටේ උචිත
බලධරයා වෙත දිසා විනිශ්චයකාරවරයා විසින් දැනුම් දිය යුතු ය.

(5) (1) උපවගන්තිය යටතේ බලය දෙනු ලැබීමක් ප්‍රකාරව
සාක්ෂි ලබා ගන්නා හෝ වෙනත් යම් අධිකරණමය ක්‍රියාවක්
ඉටු කරන දිසා විනිශ්චයකාරවරයා විසින් -

(අ) නිශ්චිත රටේ නඩු කටයුත්ත අදාළ
තැනැත්තකුට ;
(ආ) නිශ්චිත රටේ උචිත බලධරයාට, වන යම්
ඒ සාක්ෂි ලබා ගන්නා විට හෝ ඒ අධිකරණමය ක්‍රියාව ඉටු
කරන විට නීති නියෝජිතයන් තබා ගැනීම සඳහා අවසර
දෙනු ලැබිය යුතු ය.

(6) නිශ්චිත රටක පැන නගින සිවිල් හෝ වාණිජ කාරණයකට
අදාළ නඩු කටයුත්තක කාර්ය සඳහා දිසා විනිශ්චයකාරවරයකු
ඉදිරියෙහි සාක්ෂි දෙන ලෙස නියම කර ඇති යම් තැනැත්තකුට,
ඒ සාක්ෂි දීම ප්‍රතික්ෂේප කිරීමට —

(අ) ශ්‍රී ලංකාවේ නීතිය යටතේ ඔහුට හිමිකම තිබේ නම් ;
හෝ
(ආ) ඒ නිශ්චිත රටේ නීතිය යටතේ ඔහුට හිමිකම තිබේ
නම් සහ ඒ නිශ්චිත රටේ උචිත බලධරයා විසින්
මධ්‍යම බලධරයා වෙත කරන ලද ඉල්ලීමක ඒ වරප්‍රසාදය
නිශ්චිතව දක්වා ඇත්නම් හෝ, අවස්ථාවෝචිත පරිදි,
මධ්‍යම බලධරයා විසින් හෝ දිසා විනිශ්චයකාරවරයා
විසින් හෝ කරනු ලැබූ ඉල්ලීමක් මත, ඒ නිශ්චිත රටේ
උචිත බලධරයා විසින් ඒ හිමිකම, අවස්ථාවෝචිත
පරිදි, මධ්‍යම බලධරයා හෝ දිසා විනිශ්චයකාරවරයා
හෝ වෙත ස්ථිර කරනු ලැබ ඇත්නම්,

එසේ සාක්ෂි දීම ප්‍රතික්ෂේප කිරීමට ඒ තැනැත්තාට
හිමිකම ඇත්තේ ය.

(7) සාක්ෂිකරුවන් පැමිණ සිටීම සහ සාක්ෂිකරුවන් විසින්
ලේඛන ඉදිරිපත් කිරීම අනිවාර්ය කිරීමට අදාළ සිවිල් නඩු
විධාන සංග්‍රහයේ විධිවිධාන, සාක්ෂි ලබා ගැනීම සඳහා හෝ
වෙනත් යම් අධිකරණමය ක්‍රියාවක් ඉටු කිරීම සඳහා හෝ (1)
වන උපවගන්තිය යටතේ බලය දී ඇති දිසා අධිකරණයක්
සම්බන්ධයෙන් අදාළ වන්නේ ය.

(8) සාක්ෂි ලබා ගැනීම සඳහා හෝ වෙනත් යම් අධිකරණමය
ක්‍රියාවක් ඉටු කිරීම සඳහා (1) වන උපවගන්තිය යටතේ බලය
දෙන ලද දිසා විනිශ්චයකාරවරයකු විසින් ඒ සාක්ෂි ලිඛිතව
ලබාගෙන ඵ් සාක්ෂි ලබාගත් බවට හෝ වෙනත් අධිකරණමය
ක්‍රියාවක් ඉටු කළ බවට සහතික කළ යුතු අතර, ඵ් සාක්ෂි සහ
ඒ සහතිකය මධ්‍යම බලධරයා වෙත ඉදිරිපත් කිරීමට සැලැස්විය
යුතු ය.

(9) (8) වන උපවගන්තිය යටතේ දිසා විනිශ්චයකාරවරයා
විසින් මධ්‍යම බලධරයා වෙත එවන ලද සාක්ෂි සහ සහතිකය,
ඉල්ලීම් කරන නිශ්චිත රටේ උචිත බලධරයා වෙත යැවීමට
මධ්‍යම බලධරයා විසින් සලස්වනු ලැබිය යුතු ය.

11. (1) ශ්‍රී ලංකාවේ දී පැන නගින යම් සිවිල් හෝ වාණිජ
කාරණයකට අදාළ නඩු කටයුත්තක කාර්ය සඳහා
(අ) යම් නිශ්චිත රටක දී සාක්ෂි ලබා ගැනීමට ; හෝ
(ආ) යම් නිශ්චිත රටක දී වෙනත් යම් අධිකරණමය ක්‍රියාවක්
ඉටු කිරීමට,

කටයුතු සලස්වන ලෙස මධ්‍යම බලධරයා විසින් ඵ් නිශ්චිත රටේ
උචිත බලධරයා වෙත ඉල්ලිමක් කරනු ලැබිය හැකි ය.

(2) (1) වන උපවගන්තිය යටතේ මධ්‍යම බලධරයා විසින්
කරන ලද ඉල්ලීමකට ප්‍රතිචාර වශයෙන් නිශ්චිත රටේ උචිත
බලධරයාගෙන් මධ්‍යම බලධරයා වෙත —

(අ) ඒ නිශ්චිත රටේ දී ලබාගන්නා ලද යම් සාක්ෂියක් ; සහ
(ආ) ඒ නිශ්චිත රටේ දී ඒ සාක්ෂි ලබා ගැනීම හෝ යම්
අධිකරණමය ක්‍රියාවක් ඉටු කිරීම හෝ සහතික කරමින්
නිකුත් කරන ලද සහතිකයක්, විනිශ්චයට හෝ
ලැබුණු අවස්ථාවක දී, ඒ ඉල්ලීමට අදාළ නඩු කටයුත්ත
භාජනව පවතින අධිකරණය
විනිශ්චයාධිකාරය හෝ වෙත ඒ සාක්ෂි හෝ සහතික යැවීමට
මධ්‍යම බලධරයා විසින් කටයුතු සැලැස්විය යුතු ය. තවද ඒ
ඉල්ලීම අදාළ වන නඩු කටයුත්තේ දී ඒ සාක්ෂි සහ සහතිකය
ආවේශ්‍ය විය යුතු අතර, ඒ සහතිකයේ සඳහන් ප්‍රකාශවල
සත්‍යතාව පිළිබඳව පටහැනිව කරුණු ඔප්පු කළහොත් මිස,
ඒ ප්‍රකාශ සත්‍ය ලෙස සලකනු ලැබිය යුතු ය.

IV කොටස
විවිධ

12. (1) සිතාසි භාර දීම සඳහා හෝ වෙනත් ලේඛනයක් ඉල්ලීම කරන
හාර දීම සඳහා හෝ සාක්ෂි ලබා ගැනීම සඳහා හෝ වෙනත් භාෂාව.
යම් අධිකරණමය ක්‍රියාවක් ඉටු කිරීම සඳහා වන ඉල්ලීමක් ශ්‍රී
ලංකාවේ රාජ්‍ය භාෂා වලින් එකකින් හෝ ඉංග්‍රීසි භාෂාවෙන් විය
යුතු ය.

(2) එවැනි ඉල්ලීමක් සමඟ එවා ඇති ඉංග්‍රීසි භාෂාවෙන්
නොවන, වෙනත් භාෂාවකින් වු යම් ලේඛනයක, ඉංග්‍රීසි
පරිවර්තනයක් තිබිය යුතු අතර, ඒ පරිවර්තනය රාජ්‍ය තාන්ත්‍රික
නිලධරයකු විසින් හෝ “කොන්සල්” අනුයෝජිතයකු විසින් හෝ
දිවුරුම් දුන් භාෂා පරිවර්තකයකු විසින් හෝ ශ්‍රී ලංකාවේ හෝ
නිශ්චිත රටේ යථා පරිදි බලය දෙන ලද, වෙනත් යම් නිලධරයකු
විසින් හෝ නිවැරදි බවට සහතික කරනු ලැබිය යුතු ය.
කොටස ඉල්ලීම් ප්‍රතික්ෂේප

13. (1) මේ පනතේ II වන කොටස හෝ III වන
යටතේ මධ්‍යම බලධරයා වෙත කරන ලද ඉල්ලීමක් ඉටු කිරීම ශ්‍රී
ලංකාවේ ස්වාධිපත්‍යයට හෝ ආරක්ෂාවට හානිකර බව මධ්‍යම
බලධරයා සලකන්නේ නම් ඒ ඉල්ලීම ඉටු කිරීම මධ්‍යම බලධරයා
විසින් ප්‍රතික්ෂේප කරනු ලැබිය යුතු ය.

(2) මේ පනතේ III වන කොටස යටතේ මධ්‍යම බලධරයා
වෙත කරන ලද ඉල්ලීමක් ඉටු කිරීම, අධිකරණයේ කර්තව්‍ය
යටතට නොවැටෙන බව මධ්‍යම බලධරයා සලකන්නේ නම් ඔහු
විසින් ඒ ඉල්ලීම ඉටු කිරීම ප්‍රතික්ෂේප කරනු ලැබිය යුතු ය.

(3) මේ පනත යටතේ මධ්‍යම බලධරයා වෙත කරන ලද
ඉල්ලීමක් ඔහු විසින් ඉටු කිරීම ප්‍රතික්ෂේප කරන අවස්ථාවක දී,
ඒ ඉල්ලීම ප්‍රතික්ෂේප කිරීමට හේතු මධ්‍යම බලධරයා විසින්
ඉල්ලීම කරන නිශ්චිත රටේ උචිත බලධරයා වෙත දැනුම් දිය
යුතු ය.

14. මේ පනතේ විධිවිධාන, ශ්‍රී ලංකාවෙන් පිටත දී පැන
නගින සිවිල් හෝ වාණිජ කාරණයකට අදාළ නඩු කටයුත්තක
කාර්ය සඳහා, සිවිල් හෝ වාණිජ කාරණයකට අදාළව ශ්‍රී
ලංකාවෙන් පිටත පිහිටි අධිකරණයක් විසින් නිකුත් කරන ලද
යම් සිතාසියක් හෝ වෙනත් ලේඛනයක් ශ්‍රී ලංකාව තුළ දී භාර
දීම හැකිකරන හෝ ශ්‍රී ලංකාව තුළ සාක්ෂි ලබා ගැනීම හැකි
කරන හෝ ශ්‍රී ලංකාව ඇතුළත වෙනත් යම් අධිකරණමය ක්‍රියාවක්
ඉටු කිරීම හැකි කරන, ඉඩ සලසන වෙනත් යම් නීතියක
විධිවිධානවලට අතිරේකව විය යුතු අතර, ඒ වෙනත් යම් නීතියේ
බලය හීන කිරීමක් ඉන් සිදු නොවිය යුතු ය.

15. මේ පනතේ සිංහල සහ දෙමළ භාෂා පාඨ අතර යම්
පාඨය බලපැවැත්විය බලපැවැත්විය යුතු ය.

16. පද සම්බන්ධයෙන් අන්‍යාර්ථයක් අවශ්‍ය වුවහොත් මිස,
මේ පනතේ

“රට" යන්නෙන් මහජන චීන සමූහාණ්ඩුවේ හොංකොං
පරිපාලන ප්‍රදේශය ඇතුළත් වන්නේ යයි සලකනු ලැබිය යුතු ය.
“අධිකරණ ක්‍රියාවක්” යන්නට, ආඥාවක් හෝ නඩු තීන්දුවක්
හෝ ක්‍රියාත්මක කිරීම හෝ ක්‍රියාවේ යෙදවීම සඳහා
රිට් ආඥාවක් හෝ වෙනත් අධිකරණ ක්‍රියාවලියක්
නිකුත් කිරීම හෝ තාවකාලික හෝ ආරක්ෂක පියව
සඳහා වූ ආඥාවක් ඇතුළත් නොවේ.

උපලේඛනය
'අ' ආකෘති පත්‍රය

(5 වන වගන්තිය)
ඉල්ලීම්

පහත ලැයිස්තුගත කර ඇති සිතාසි/ලේඛන දෙපිටපතකින් යුක්තව එහි
පහත අත්සන් කරන ඉල්ලුම්කරු විසින් ගෞරවයෙන් ඉදිරිපත් කර සිටින අතර,
ඉහත සඳහන් පනතේ 6 වන වගන්තියට අනුකූලව එයින් එක් පිටපතක් පහත
විස්තර දැක්වෙන ලිපිනය දරන්නා,
එනම්
(අනන්‍යතාව හා ලිපිනය)
වෙත :

(අ) ශ්‍රී ලංකාවේ නීතිය අනුව;*
(ආ) ඉහත දැක්වෙන විශේෂ අන්දමට අනුව
(ඇ) ලිපිනය දරන්නා විසින් එය ස්වෙච්ඡාවෙන් භාර ගත්තේ නම්, ලිපිනය
දරන්නා වෙත ගෙන ගොස් භාර දීම මගින් *
අප්‍රමාදව භාර දෙන ලෙස ඉල්ලා සිටිනු ලැබේ.
ඉහත සඳහන් පනතේ 6 වන වගන්තියේ විධිවිධාන සලස්වා ඇති පරිදි
සිතාසියේ/ලේඛනවල සහ ඇමුණුම් වල පිටපතක්, සහතිකයක් ද සමග ඉල්ලුම්කරු
වෙත ආපසු එවන ලෙස හෝ ආපසු එවීමට සලස්වන ලෙස බලධරයාගෙන්
ඉල්ලා සිටිනු ලැබේ.
සිතාසියේ ලේඛනවල ලැයිස්තුව :
වන දින.
අත්සන් කරන ලදී.
අත්සන සහ/හෝ මුද්‍රාව.

' ආ ' ආකෘතිය
(6(3) වන වගන්තිය)
2000 අංක
සහතිකය
දරන සිවිල් හා වාණිජ කාරණාවල දී අන්‍යොන්‍ය සහයෝගය
ලබා දීම සඳහා වූ පනත.

ඉහත සඳහන් පනතේ 6(3) වන වගන්තියට අනුකූලව, සිතාසිය/ලේඛනය
පහත දක්වා ඇති පරිදි:-
දිනය
වන දින,
ස්ථානය, වීදිය, අංකය:
පහත දැක්වෙන එක් අන්දමක් මගින් -

(අ) ශ්‍රී ලංකාවේ නීතිය අනුව;
(ආ) පහත දැක්වෙන විශේෂ අන්දමට අනුව ;*
(ඇ) එය ස්වෙච්ඡාවෙන් භාරගත් ලිපිනය දරන්නා වෙත ගෙන ගොස්
හාර දීමෙන් *

හාර දී ඇති බව මෙහි පහත අත්සන් කරන බලධරයා විසින් ගෞරවයෙන්
සහතික කර සිටිනු ලැබේ. ඉල්ලීමෙහි සඳහන් සිතාසිය/ලේඛනය පහත දැක්වෙන
තැනැත්තා වෙත එනම්

(තැනැත්තාගේ අනන්‍යතාව හා විස්තරය)
ලිපිනය දරන්නාට ඇති නෑකම (පවුල්, ව්‍යාපාරික හෝ වෙනත්)
ගෙන ගොස් භාර දෙන ලදී.
පහත දැක්වෙන කාරණා හේතු කොට ගෙන, එනම් -
සිතාසිය/ලේඛනය භාර දී නොමැත.*
අමුණා ඇති ප්‍රකාශයේ විස්තර කර ඇති වියදම් ගෙවන ලෙස හෝ ප්‍රතිපූරණය
කරන  ලෙස  ඉල්ලුම්කරුගෙන් ඉල්ලා සිටිනු ලැබේ.

ආපසු එවන ලද සිතාසිය/ලේඛන.
අත්සන් කරන ලදී.
උචිත අවස්ථාවල දී භාර දීම
තහවුරු කිරීමේ ලේඛන :